pythainlp/thai_wikipedia_clean_20230101 huggingface dataset:
สำเร็จการศึกษาด้านการตลาด เกียรตินิยมอันดับ 1 ที่จุฬาลงกรณ์มหาวิทยาลัย ก่อนจะรับทุนจุฬาฯ 100 ปี ไปศึกษาต่อปริญญาโทด้านการตลาดบริการที่มหาวิทยาลัยคอร์เนล ประเทศสหรัฐอเมริกา และปริญญาโทด้านการตลาดเชิงยุทธ์ที่มหาวิทยาลัยเคมบริดจ์สหราชอาณาจักร โดยสำเร็จการศึกษาเป็นอันดับที่ 1 ของหลักสูตร ทั้งฝั่งอเมริกาและอังกฤษ จึงได้คัดเลือกให้รับทุนให้ศึกษาต่อปริญญาเอกจากมหาวิทยาลัยเคมบริดจ์ และสมาคม Cambridge-Thai ในพระบรมราชินูปถัมภ์
นอกจากหน้าที่สอนหนังสือ ทำวิจัยและให้คำปรึกษาด้านการตลาดแล้ว เอกก์ยังจัดรายการวิทยุ "ชั่วโมงนักบริหาร" และ "BizGenius" เป็นประจำที่สถานีวิทยุจุฬาฯ FM 101.5 และสถานีวิทยุครอบครัวข่าว FM 106 เป็นวิทยากรประจำในรายการโทรทัศน์ Business Watch ทางช่อง TNN24 และเป็นคอลัมนิสต์เขียนเรื่องน่ารู้ทางการตลาดลงในนิตยสารต่างๆ และเพจ "อัจฉริยะการตลาด" ซึ่งมีผู้ติดตามมากกว่า 1ุ60,000 คน
หนังสือซีรีส์ "อัจฉริยะการตลาด" ซึ่งประกอบด้วย หนังสืออัจฉริยะการตลาด หนังสืออัจฉริยะการตลาดตัดต้นทุน และ Marketing Genius เป็นชุดหนังสือการตลาดที่ได้รับความนิยมและเป็นหนังสือแนะนำของสำนักงานคณะกรรมการพัฒนาระบบราชการ ผลงาน TEDx Talk หัวข้อ "พลิกมุมคิด ชีวิต Take off" มักได้รับการจัดให้หนึ่งใน TEDx Talk ที่ให้ข้อคิดที่ดีของไทย
ด้านชีวิตส่วนตัวเอกก์ได้มักใส่เสื้อกั๊กสีดำในทุกโอกาสจึงเป็นเอกลักษณ์ที่คนคุ้นตา และมีความใฝ่ฝันที่จะเป็นครูมาโดยตลอด
ผลงานทางวิชาการของอาจารย์เอกก์ยังได้รับการตีพิมพ์ในวารสารทางวิชาการสำคัญของโลกอย่างต่อเนื่อง เช่น Psychological Science (วารสารอันดับ 1 ของโลกด้านจิตวิทยาเชิงประจักษ์: Empirical Psychology) และ Organizational Behavior and Human Decision Processes: OBHDP (1 ใน 10 สุดยอดวารสารของโลกด้านพฤติกรรมองค์กรและการจัดการทรัพยากรมนุษย์)
หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
ประธานหลักสูตร Master in Branding and Marketing ภาษาอังกฤษ คณะพาณิชยศาสตร์และการบัญชี จุฬาลงกรณ์มหาวิทยาลัย
ผู้ช่วยอธิการบดี ด้านสื่อสารองค์กร บริหารแบรนด์ และนิสิตเก่าสัมพันธ์ จุฬาลงกรณ์มหาวิทยาลัย
อาจารย์ประจำภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
กรรมการ และ ประธานคณะอนุกรรมการกลยุทธ์ขับเคลื่อนการตลาดและสื่อสาร ไปรษณีย์ไทย
กรรมการอำนวยการสื่อสารองค์กร สภากาชาดไทย
กรรมการบริหาร (Board of Directors) ศูนย์หนังสือแห่งจุฬาลงกรณ์มหาวิทยาลัย
กรรมการบริหาร (Board of Directors) สถานีวิทยุจุฬา
กรรมการอำนวยการ สมาคมการตลาดแห่งประเทศไทย
อาจารย์ผู้สอนวิชา Marketing คณะวิศวกรรมศาสตร์ มหาวิทยาลัยเคมบริดจ์ สหราชอาณาจักร
นักวิชาการอาคันตุกะ (Visiting Scholar) มหาวิทยาลัยแคลิฟอร์เนีย สหรัฐอเมริกา
ที่ปรึกษาด้านการตลาด และผู้พัฒนาด้านแบรนด์ให้แก่องค์กรชั้นนำ เช่น รัฐสภาไทย Chulalongkorn Business School ธนาคารกรุงไทย การประปานครหลวง SCG MBK Air Asia Post Inter Media Betagro Sikarin Thailand Privilege Card และ SCG Packaging
นอกจากแบรนด์องค์กร ดร.เอกก์เป็นผู้เชี่ยวชาญด้านการพัฒนาแบรนด์จังหวัด โดยเป็นที่ปรึกษาแบรนด์ของจังหวัดเชียงราย จังหวัดระยอง และจังหวัดพะเยาเป็นต้น
มาสค์ไรเดอร์เอ็กเซด
มาสค์ไรเดอร์เอ็กเซด  เป็นภาพยนตร์ละครโทคุซัทสึชุดมาสค์ไรเดอร์ ลำดับที่ 18 ของช่วงยุคเฮเซย์ และเป็นลำดับที่ 27 ออกอากาศทุกวันอาทิตย์เวลา 8:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 2 ตุลาคม ค.ศ. 2016 ถึงวันที่ 27 สิงหาคม ค.ศ. 2017 มีจำนวนตอนทั้งหมด 45 ตอน
มาสค์ไรเดอร์เอ็กเซดเป็นมาสค์ไรเดอร์ลำดับที่ 18 ของภาพยนตร์ละครโทคุซัทสึชุดมาสค์ไรเดอร์ และเป็นอยู่ในการครบรอบ 45 ปีของมาสค์ไรเดอร์อีกด้วย ในดีไซน์ตัวละครของมาสค์ไรเดอร์มีต้นแบบมาจากเกมและตัวเรื่องจะอิงเกี่ยวกับโรงพยาบาลและ การปฏิบัติงานของหน่วยแพทย์และพยาบาล
ในปี 2016 ได้เกิดเหตุการณ์ไวรัสปริศนาที่ชื่อว่า "บั๊กสเตอร์" เข้ามาโจมตีประชาชนในเมือง และได้แพร่เชื้อเข้าสู่มนุษย์ผ่านทางวิดิโอเกม ทำให้รัฐบาลต้องร่วมมือในการเฟ้นหาผู้ที่เหมาะสมจากมหาวิทยาลัยแพทย์เซย์โตะ เพื่อมาเป็นมาสค์ไรเดอร์ ต่อสู้กับไวรัสเหล่านี้
พลังของมาสค์ไรเดอร์มาจากพลังของไรเดอร์กาแชท ด้วยเข็มขัดแปลงร่างเกมเมอร์ไดรเวอร์ สามารถพัฒนาร่างด้วยการเลเวลอัพ เมื่อเสียบกาแชทลงไปในไดรเวอร์จะทำการแปลงร่างเป็นเลเวล 1 เมื่อเปิดคันโยกทางขวาจะเปลี่ยนร่างเป็นเลเวล 2 เพื่อเพิ่มพลังในการต่อสู้ ในการต่อสู้นั้นจะเป็นการผ่าตัดรักษาผู้ป่วยที่ติดเชื่อไวรัสของบั๊กสเตอร์ ในการรักษานั้นจะต้องใช้ร่างเลเวล 1 เพื่อทำการผ่าตัดไวรัสออกจากผู้ป่วย ซึ่งไวรัสที่ปรากฏจะมีขนาดใหญ่ เมื่อไวรัสพัฒนาการจะทำการแปลงร่างเป็นเลเวล 2 ซึ่งเป็นการรักษาขั้นสุดท้าย
มาสค์ไรเดอร์เอ็กเซด.
ร่างแปลงของ โฮโจ เอมุ ที่ใช้พลังของเกม ไมตี้แอ็กชัน X เป็นไรเดอร์ที่ใช้ตัวละครนักสู้ที่ชื่อ ไมตี้ เป็นตัวต้นแบบ แนวเกมแอคชั่น มีอาวุธคือกาชาคอนเบรกเกอร์ มีกล่องเอเนอร์จีไอเท็มประจำตัวคือช็อกโกบล็อก
มาสค์ไรเดอร์เบรฟ.
ร่างแปลงของ คางามิ ฮีโระ ที่ใช้พลังของเกมแทดเดิลเควส ในการแปลงร่าง เป็นไรเดอร์รูปแบบอัศวินผู้กล้า แนวเกมมาจากเกม RPG มีอาวุธเป็นกาชาคอนซอร์ด กล่องเอเนอร์จีไอเท็มหลักคือหีบสมบัติ
มาสค์ไรเดอร์สไนป์.
ร่างแปลงของ ฮานายะ ไทกะ ที่ใช้พลังของเกม แบงแบงชูตติ้ง เป็นไรเดอร์รูปแบบทหารพลซุ่มยิง แนวเกมเป็นแนวกันชูตติง มีอาวุธคือกาชาคอนแม็กนั่ม
มาสค์ไรเดอร์เรซเซอร์.
ร่างแปลงของ คุโจ คิริยะ ที่ใช้กาแชท บาคุโซ ไบค์ ในการแปลงร่าง ต้นแบบมาจากเกมแนวแข่งรถ เป็นมาสค์ไรเดอร์เพียงคนเดียวที่มีร่างเลเวล 2 ที่ไม่ใช่รูปร่างมนุษย์ และจำเป็นต้องมีผู้ขับขี่จึงจะสามารถเร่งความเร็วสูงสุดได้
มาสค์ไรเดอร์เรซเซอร์เทอร์โบ.
ร่างแปลงของคุโจ คิริยะ มีต้นแบบมาจากเกมแข่งรถ โดยกาแชทที่ใช้เหมือนของเรซเซอร์ทุกประการ และถูกชุบชีวิตรูปแบบเดียวกับเก็นมุเลเวล 0 ที่มีความสามารถในการลบล้างบั๊กสเตอร์
มาสค์ไรเดอร์เก็นมุ.
ร่างแปลงของ ดัน คุโรโตะ เกิดจากการใช้กาแชทโปรโตไมตี้แอ็กชัน X ในการแปลงร่าง เป็นไรเดอร์รุ่นต้นแบบของเอ็กเซด มีพลังและความสามารถเทียบเท่าเอ็กเซด ต่างกันเพียงแค่สีของชุด มีอาวุธประจำตัวคือกาชาคอนบั๊กไวเซอร์ ในช่วงแรกจะถูกเรียกว่าเอ็กเซดสีดำเนื่องจากมีลักษณะเดียวกับเอ็กเซด แต่อย่างไรก็ตามในตอนที่ 5 ก็ได้เผยชื่อไรเดอร์นี้ว่าเก็นมุ โดยพาราโดะเป็นคนเรียกชื่อนี้
มาสค์ไรเดอร์เก็นมุ ซอมบี้เกมเมอร์ เลเวล X.
ร่างที่เกิดจาก บักเกิลไดรเวอร์ ร่วมกับ แดนเจอรัสซอมบี้ กาแชท ในการแปลงร่าง มีจุดเด่นคือชุดเกราะลักษณะเหมือนไซบอร์กสีขาวสลับดำ ดวงตา 2 สี มีพละกำลังมาก และสามารถทำให้การโจมตีของศัตรูไร้ผล มีร่างกายที่กึ่งอมตะ แม้ถูกโจมตีก็ยังสามารถฟื้นตัวได้เรื่อยๆ ตอนแรกนั้นจะเรียกว่า เลเวลเท็น ซึ่งเป็นร่างระดับที่ 10 ของเก็นมุ ภายหลังพลังของบั๊กสเตอร์ที่ฝังกับแดนเจอรัสซอมบี้กาแชททำให้พัฒนาเป็น เลเวลเอ็กซ์ ซึ่งเป็นตัวแปรที่ไม่กำหนดค่าระดับ และมีพลังที่แข็งแกร่งกว่าเดิมมาก
มาสค์ไรเดอร์เก็นมุ เลเวล 0.
ร่างแปลงที่ใช้เกมเมอร์ไดรเวอร์กับโปรโตไมตี้แอ็กชั่น X กาแชทออริจินในการแปลงร่าง มีลักษณะเดียวกันกับเก็นมุเลเวล 2 แต่ต่างตรงแถบที่ชุดเปลี่ยนจากสีม่วงเป็นสีเงิน และมีกาชาคอนบั๊กไวเซอร์ II และ กาชาคอนเบรกเกอร์ เป็นอาวุธหลัก มีความสามารถพิเศษคือ ยกเลิกความสามารถพิเศษของบั๊กสเตอร์ไวรัสภายในเกมแอเรียได้โดยสมบูรณ์ นอกจากนี้ยังสามารถคอนทินิวได้หลังจากที่เกมโอเวอร์โดยมีจำนวนไลฟ์ทั้งหมด 99 ชีวิต
มาสค์ไรเดอร์พาราด็อกซ์.
ร่างแปลงของ พาราโดะ เกิดจากการใช้กาแชท เกียร์ ดูอัล ที่มีความสามารถเปลี่ยนร่างต่อสู้ได้ 2 แบบ มีลักษณะเด่นคือหน้ากากและชุดเกราะจะสลับด้านหน้าและหลังตามร่างที่เลือกใช้
มาสค์ไรเดอร์อนาเธอร์พาราด็อกซ์.
ร่างแปลงของพาราโดะด้านมืดที่ปรากฏตัวขึ้นในโลกเกม ชุดเป็นสีดำทั้งหมด มีพลังและความสามารถทัดเทียมกับพาราด็อกซ์ตัวจริง
มาสค์ไรเดอร์ป๊อปปี้.
ร่างแปลงของ ป๊อปปี้ ปิโปะปะโปะ มีต้นแบบมาจากเกมจีบสาว ในช่วงแรกที่ปรากฏตัวนั้น มีดวงตาสีส้มแดงเนื่องจากถูกพลังของเรนควบคุมสะกดไว้ และจะปรากฏตัวต่อเมื่อทำการลงโทษมาสค์ไรเดอร์ที่ช่วยเหลือไรด์เพลย์เยอร์ แต่หลังจากได้รับการรีโปรแกรมมิ่งจากเอมุ ดวงตาถูกเปลี่ยนเป็นสีฟ้า
มาสค์ไรเดอร์โครนอส.
ร่างแปลงของดัน มาซามุเนะที่ใช้บั๊กเกิ้ลไดรเวอร์ II ร่วมกับ คาเมนไรเดอร์โครนิเคิ่ล กาแชท มาจากแนวเกมเซอร์ไวเวิล เป็นตัวละครจากเกมคาเมนไรเดอร์โครนิเคิล ขึ้นชื่อว่าเป็นมาสค์ไรเดอร์ผู้ที่สามารถต่อกรกับสุดยอดบั๊กสเตอร์ เกมเดอุส ผู้เป็นลาสบอสของเกม
มาสค์ไรเดอร์โครนอส (ฮานายะ ไทกะ Ver.).
มาสค์ไรเดอร์โครนอส ที่แปลงร่างโดยฮานายะ ไทกะ โดยใช้คาเมนไรเดอร์โครนิเคิลกาแชท ทั้ง 2 ตลับมาใส่กับเกมเมอร์ไดรเวอร์เข้าไว้ด้วยกัน สามารถใช้กาชาคอนเวพอนของไรเดอร์คนอื่นๆ ได้ จุดแตกต่างของโครนอสไทกะเวอร์ชันคือไม่มีความสามารถพอสหยุดเวลา เหมือนโครนอสที่มาซามุเนะแปลงร่าง แต่ก็ยังสามารถเคลื่อนไหวได้อย่างอิสระภายใต้การพอส โดยในภายหลัง ไทกะได้เปลี่ยนมาใช้เป็นบั๊กเกิ้ลไดร์เวอร์ II แต่ก็สามารถใช้ได้ในเวลาจำกัด เพราะไม่สามารถต้านทานผลข้างเคียงจากการใช้บั๊กเกิ้ลไดรเวอร์ II ได้ โดยร่างที่ใช้บั๊กเกิลไดรเวอร์ II นี้จะปรากฏตัวเฉพาะในวี-ซีนีม่า มาสค์ไรเดอร์เอ็กเซด ไทรโลจี้: อนาเธอร์เอนดิ้ง ตอนเบรฟและสไนป์
ไรด์เพลย์เยอร์.
ร่างแปลงที่ใช้กาแชท คาเมนไรเดอร์โครนิเคิล ในการแปลงร่าง มีชุดเกราะสีน้ำตาล โดยการแปลงร่างนั้นเพียงแค่กดกาแชทก็จะสามารถเปลี่ยนร่างได้ทันที มีพลังและความสามารถต่ำกว่ามาสค์ไรเดอร์ทั่วไป
ไรด์เพลย์เยอร์ นิโกะ.
นิโกะที่แปลงร่างเป็นไรด์เพลย์เยอร์ มีลักษณะแตกต่างกับไรด์เพลย์เยอร์ทั่วไปคือสวมหมวกแก๊ป, มีสติ๊กเกอร์สัญลักษณ์บนหน้าอกและสะพายกระเป๋าเป้ไว้ข้างหลัง มีพลังสูงกว่าไรด์เพลย์เยอร์ทั่วไปและยังสามารถล้มบั๊กสเตอร์ได้ด้วยตัวเอง
มาสค์ไรเดอร์เอ็กเซด ออกอากาศทุกวันอาทิตย์เวลา 8:00 น. ทางสถานีโทรทัศน์ทีวีอาซาฮิ
ในประเทศไทย ได้มีการออกอากาศทางสถานีโทรทัศน์ช่องเวิร์คพอยท์ ทีวี เมื่อวันที่ 9 กันยายน พ.ศ. 2560 ออกอากาศทุกวันเสาร์ เวลา 06.30 น. ส่วนลิขสิทธิ์ในการจัดจำหน่ายคือ บริษัท ดรีม เอกซ์เพรส (เดกซ์) จำกัด แต่ออกอากาศเพียง 44 ตอนเนื่องจากทางสถานีได้ปรับผังการออกอากาศ อย่างไรก็ตามก็ได้ออกอากาศอีกครั้งทาง ช่องวัน ในรายการ OneDEX Cartoon ทุกวันเสาร์ เวลา 06.30 น. ถึง 07.10 น. เมื่อวันที่ 2 มีนาคม พ.ศ. 2562 ถึงวันที่ 4 มกราคม พ.ศ. 2563
ฟุตซอลทีมชาติอาร์เจนตินา
ฟุตซอลทีมชาติอาร์เจนตินา  เป็นทีมฟุตซอลตัวแทนจากประเทศอาร์เจนตินาแข่งขันในระดับนานาชาติ ภายใต้การดูแลของสมาพันธ์ฟุตบอลอาร์เจนตินา อาร์เจนตินาได้เข้าร่วมการแข่งขันฟุตซอลชิงแชมป์โลกมาแล้ว 8 ครั้ง เคยได้อันดับ 4 ในปี ค.ศ. 2004 และเป็นแชมป์โลกในปี ค.ศ. 2016 อาร์เจนตินายังได้รับรางวัลโกปาอาเมริกา 2 ครั้ง
หัวหน้าผู้ฝึกสอน: Diego Giustozzi
โนะริโกะ เอะงุชิ
โนะริโกะ เอะงุชิเกิดเมื่อวันที่ 28 เมษายน ค.ศ. 1980 เป็นนักแสดงภาพยนตร์และนักแสดงละครโทรทัศน์ชาวญี่ปุ่น
โทรุ เอโมริ
โทรุ เอโมริ  หรือชื่อเกิด เท็ตสึโอะ คาโต  เกิดเมื่อวันที่ 25 มกราคม ค.ศ. 1944 เป็นนักแสดง นักพากย์ และผู้กำกับภาพยนตร์ชาวญี่ปุ่น แสดงภาพยนตร์มากถึง 60 เรื่อง ตั้งแต่ปี ค.ศ. 1965
พระแม่มารีเปซาโร (ทิเชียน)
อะโดะ เอ็นโด
อะโดะ เอ็นโด(6 พฤศจิกายน ค.ศ. 1973) เป็นนักแสดงหญิงชาวญี่ปุ่น นอกจากนี้ยังเป็นนักร้องอีกด้วย
พีพีเอพี (เพนไพน์แอปเปิลแอปเปิลเพน)
พีพีเอพี (เพนไพน์แอปเปิลแอปเปิลเพน)  เป็นมิวสิกวิดีโอแนวเอียร์เวิร์ม (earworm) สัญชาติญี่ปุ่นที่แสดงโดย ปิโกะ-ทะโร (Piko-Taro) ชื่อตัวละครสมมุติของนักแสดงตลกญี่ปุ่น โคซะกะ ไดมะโอ (หรือชื่อจริง "คะซึฮิโกะ โคซะกะ")
มิวสิกวิดีโอนี้ปรากฏในยูทูบเมื่อวันที่ 25 สิงหาคม ศ.ค. 2016 ต่อมากลายมาเป็นคลิปไวรอลที่มียอดวิวมากกว่า 45 ล้านวิวกับสี่แสนไลต์ รวมทั้งจากที่อื่นเช่นได้ถูกโพลต์ลงบนเฟซบุ๊กโดยเพจ 9GAG มียอดวิวมากกว่า 59 ล้านวิวและรวมทั้งมีผู้กดมากกว่าห้าแสนไลต์ ยอดคนกดแชร์มีเกือบหนึ่งล้านครั้ง จัสติน บีเบอร์ ได้โพลต์คลิปดังกล่าวในทวิตเตอร์ของเขาและเขาได้เขียนหัวข้อว่า "นี่เป็นคลิปโปรดบนอินเทอร์เน็ต" คลิปนี้ยังได้ถูกขนานนามว่าเป็น 'คังนัมสไตล์ใหม่' โดยสื่อบางสำนักอีกด้วย อนึ่ง มีการตั้งข้อสังเกตว่าวิดีโอนี้เป็นการล้อแอปเปิลเพนซิล
อิซซี
Pen-Pineapple-Apple-Pen
อเมริกัน ฮอเรอร์ สตอรี่
มาร์ก มาร์เกวซ
อเล็กซ์ มาร์เกวซ
ฟุตซอลทีมชาติรัสเซีย
ฟุตซอลทีมชาติรัสเซีย (,) เป็นทีมฟุตซอลตัวแทนจากประเทศรัสเซียแข่งขันในระดับนานาชาติ ภายใต้การดูแลของสมาพันธ์ฟุตบอลรัสเซีย รัสเซียได้เข้าร่วมการแข่งขันฟุตซอลชิงแชมป์โลกมาแล้ว 6 ครั้ง เคยได้อันดับที่สี่ในปี 2000, 2008 อันดับสามในปี 1996 และอันดับสองในปี 2016 ส่วนในรายการระดับทวีปนั้นเป็นแชมป์ยุโรป 1 สมัยในปี 1999 อันดับสอง 5 ครั้ง ในปี 1996, 2005, 2012, 2014, 2016 อันดับสาม 1 ครั้งในปี 2001 ที่ตัวเองเป็นเจ้าภาพ
ผู้เล่นชุด ฟุตซอลชิงแชมป์โลก 2016.
แร็กนาร็อก ภูติเทพวิบัติ
การท่องเที่ยวในประเทศจีน
การท่องเที่ยวในประเทศจีน มีการขยายตัวขึ้นอย่างมากในช่วงไม่กี่ทศวรรษที่ผ่านมาตั้งแต่การเริ่มต้นของการปฏิรูปและการเปิดประเทศ การเกิดขึ้นของชนชั้นกลางเศรษฐีใหม่และการผ่อนคลายข้อจำกัดการเคลื่อนไหวโดยทางการจีนต่างก็เป็นการเพิ่มการบูมต่อการท่องเที่ยวนี้ ประเทศจีนได้กลายเป็นหนึ่งในประเทศที่มีผู้ชมมากที่สุดของโลก และเป็นการตลาดการท่องเที่ยวขาเข้าและขาออกที่ร้อนแรงที่สุด นับว่าการท่องเที่ยวของประเทศจีนมีความเฟื่องฟูอย่างยั่งยืนในอันดับต้น ๆ ของโลก
ประเทศจีนเป็นประเทศที่มีผู้มาเยือนมากที่สุดเป็นอันดับสามของโลก โดยมีจำนวนนักท่องเที่ยวต่างประเทศ 55.98 ล้านคนในปี ค.ศ. 2010 และมีรายได้จากการแลกเปลี่ยนเงินตราต่างประเทศถึง 45.8 พันล้านดอลลาร์สหรัฐ นับเป็นอันดับ 4 ของโลกในปีดังกล่าว ตลอดจนมีผู้มาเยือนสถานที่ท่องเที่ยวในประเทศรวมทั้งสิ้น 1.61 พันล้านคน กับรายได้รวมที่ 777.1 พันล้านหยวน
ตามองค์การการท่องเที่ยวโลก ในปี ค.ศ. 2010 ประเทศจีนจะกลายเป็นประเทศท่องเที่ยวที่ใหญ่ที่สุดและมีกลุ่มเดินทางในต่างประเทศที่ใหญ่ที่สุด ส่วนในแง่ของการใช้จ่ายการเดินทางขาออกทั้งหมด คาดว่าประเทศจีนจะมีการเจริญเติบโตเร็วที่สุดในโลกนับตั้งแต่ ค.ศ. 2006 ตลอดถึงปี ค.ศ. 2015 โดยก้าวกระโดดขึ้นสู่อันดับสองสำหรับค่าใช้จ่ายในการเดินทางรวมในปี ค.ศ. 2015
เจริญเติบโตทางเศรษฐกิจของประเทศจีนยังสร้างความพรั่งพรูในธุรกิจการท่องเที่ยว ในประเทศจีน เปอร์เซ็นต์ของยอดขายขึ้นอยู่กับธุรกิจการท่องเที่ยวที่สูงขึ้น 38% เมื่อเทียบกับสหรัฐอเมริกา 21% และ 28% ในสหราชอาณาจักร ซึ่งสอดคล้องกับการคาดการณ์การเดินทางทางธุรกิจ ค.ศ. 2013 สำหรับภูมิภาคเอเชียแปซิฟิกของสภาการเดินทางและการท่องเที่ยวโลก
การท่องเที่ยวขาเข้า.
ประเทศจีนได้กลายเป็นสถานที่ท่องเที่ยวที่สำคัญจากการปฏิรูปและการเปิดประเทศสู่โลกกว้างในช่วงปลายคริสต์ทศวรรษ 1970 ที่ได้รับการส่งเสริมโดยเติ้ง เสี่ยวผิง ในปี ค.ศ. 1978 ประเทศจีนได้ทำการต้อนรับนักท่องเที่ยวชาวต่างชาติประมาณ 230,000 ราย ส่วนใหญ่เป็นเพราะข้อจำกัดเข้มงวดที่รัฐบาลวางไว้สำหรับผู้ที่ได้รับอนุญาตและผู้ที่ไม่ได้รับอนุญาต ทว่าในปี ค.ศ. 2006 ประเทศจีนได้ต้อนรับนักท่องเที่ยวจากต่างประเทศถึง 49.6 ล้านคน ทำให้เป็นประเทศที่มีผู้มาเยือนมากที่สุดเป็นอันดับสี่ของโลก ส่วนในปี ค.ศ. 2007 จำนวนนักท่องเที่ยวต่างประเทศไปยังประเทศจีนได้เพิ่มขึ้นเป็น 54.7 ล้านคน
นักท่องเที่ยวส่วนใหญ่ที่เดินทางสู่ประเทศจีนในปี ค.ศ. 2015 มาจากประเทศดังต่อไปนี้:
วงศ์ปรงเม็กซิกัน
บัดดี เมอร์ฟี
แมทธิว แอดัมส์ (Matthew Adams; 26 กันยายน ค.ศ. 1988) นักมวยปล้ำอาชีพชาวออสเตรเลียที่รู้จักในWWEภายใต้ชื่อ บัดดี เมอร์ฟี (Buddy Murphy) เป็นแชมป์แท็กทีม NXT 1สมัย ร่วมกับเวสลีย์ เบลกในนามเบลกและเมอร์ฟีภายใต้สังกัด NXT, แชมป์ครุยเซอร์เวท WWEภายใต้สังกัด 205 Live และแชมป์รอว์แท็กทีม WWE ร่วมกับเซท รอลลินส์ภายใต้สังกัด Raw
Buddy Murphy
สมาพันธ์จักรยานยนต์นานาชาติ
สมาพันธ์รถยนต์นานาชาติ
เวสลีย์ เบลก
คอรี เจมส์ เวสตัน (Cory James Weston; 4 กันยายน ค.ศ. 1987) นักมวยปล้ำอาชีพชาวอเมริกันที่รู้จักกับWWEภายใต้ชื่อ เวสลีย์ เบลก (Wesley Blake) เป็นแชมป์แท็กทีม NXT 1สมัยร่วมกับบัดดี เมอร์ฟีในนามเบลกและเมอร์ฟี
Wesley Blake
อินเทอร์ลาเคิน
อินเทอร์ลาเคิน  เป็นเมืองในรัฐแบร์นของประเทศสวิตเซอร์แลนด์ เมืองอินเทอร์ลาเคินตั้งอยู่ทางทิศตะวันออกเฉียงใต้ของกรุงแบร์นไปราว 56 กิโลเมตร อยู่บริเวณเชิงเขาทางเหนือของเทือกเขาสวิตแอลป์ เป็นเมืองทางผ่านที่จะขึ้นไปยังยอดเขายุงเฟรายอคซึ่งเป็นจุดที่สูงที่สุดในทวีปยุโรปที่เข้าถึงได้ด้วยรถไฟ และด้วยภูมิศาสตร์ของเมืองที่ตั้งอยู่กึ่งกลางระหว่างทะเลสาบทุนและทะเบสาบบรีนซ์ และมีแม่น้ำอาเรเชื่อมทั้งสองทะเลสาบตัดผ่ากลางเมือง ด้วยประการฉะนี้ทำให้อินเทอร์ลาเคินกลายเป็นหนึ่งเมืองท่องเที่ยวยอดนิยมอันดับต้นๆของประเทศ
อินเทอร์ลาเคินตั้งอยู่ที่ระดับความสูง 570 เมตรเหนือระดับน้ำทะเล จากอินเทอร์ลาเคินมีทางรถไฟที่จะขึ้นไปสู่หมู่บ้านต่างๆบนเทือกเขา ซึ่งก็จะประกอบด้วยภูเขาหลายลูกด้วยกัน ยอดเขาที่สูงที่สุดคือยุงเฟรา (4,158 เมตร) รองลงมาคือแมนช์ (4,107 เมตร), อีเกอร์ (3,970 เมตร) โดยราคาเต็มของตั๋วรถไฟไปกลับอินเทอร์ลาเคิน–ยุงเฟรายอร์ชอยู่ที่ 204.40 ฟรังก์
ลีกภูมิภาค ดิวิชั่น 3
ลาดตีนทวีป
ลาดตีนทวีป  เป็นบริเวณที่ต่อเนื่องจากลาดทวีปไปจนถึงพื้นท้องสมุทร (seabed) มีลักษณะเป็นที่ราบเรียบและอาจมีความชันเล็กน้อย และอาจมีบางส่วนลึกหรือเป็นที่สูงต่ำ เกิดจากการตกทับถมของตะกอนต่าง ๆ ที่พัดพามากับกระแสน้ำ บ้างปรากฏเป็นเขาก้นสมุทร (abyssal hill) ไม่สูงมาก พบได้ทั่วไป บางส่วนของลาดตีนทวีปนั้นก็มีความราบเรียบเท่ากันกับพื้นท้องมหาสมุทรที่เป็นพื้นที่ของมหาสมุทรนั้นมีลักษณะภูมิประเทศหลากหลายอันได้แก่ สันเขา ที่ราบสูง แอ่ง ภูเขา เช่น เทือกเขากลางสมุทรแอตแลนติก ซึ่งทอดยาวจากไอซ์แลนด์ลงมาเกือบถึงทวีปแอนตาร์กติก มีบางตอนสูงขึ้นมาเหนือน้ำทะเลกลายเป็นเกาะ เช่น หมู่เกาะอะโซร์สหรือหมู่เกาะฮาวาย ลักษณะภูมิประเทศอื่น ๆ ได้แก่ ภูเขาใต้ทะเล พบที่พื้นท้องมหาสมุทร บางลูกมียอดตัด เรียกว่า เขายอดราบใต้สมุทร (guyout) พบมากบริเวณตอนกลางและด้านตะวันตกของมหาสมุทรแปซิฟิกระหว่างหมู่เกาะมาเรียนากับหมู่เกาะฮาวาย สำหรับยอดเขายอดราบใต้สมุทรนั้นมักอยู่ที่ระดับน้ำลึก 1,200–1,800 เมตร
เลาเทอร์บรุนเนิน
เลาเทอร์บรุนเนิน  เป็นหมู่บ้านในรัฐแบร์นของประเทศสวิตเซอร์แลนด์ อยู่ลึกเข้ามาจากเมืองอินเทอร์ลาเคินราว 12 กิโลเมตรและตั้งอยู่กลางหุบเขาสูงชัน ด้วยทัศนียภาพที่สวยงามจึงเป็นสถานที่ท่องเที่ยวยอดนิยมแห่งหนึ่ง หมู่บ้านเลาเทอร์บรุนเนินเป็นทางผ่านไปยังจุดท่องเที่ยวต่าง ๆ ในแถบเทือกเขาแอลป์ของสวิตเซอร์แลนด์
พระแม่มารีและพระบุตรในสวน (ราฟาเอล)
พระแม่มารีและพระบุตรอ่านหนังสือ (ยัน ฟัน ไอก์)
ชะลอร่างจากกางเขน (บรอนซิโน)
พระเยซูรับศีลจุ่ม (เปียโร เดลลา ฟรานเชสกา)
พระเยซูคืนชีพ (เปียโร เดลลา ฟรานเชสกา)
หลอดเลือดแดงด้านบนขององคชาต
หลอดเลือดแดงด้านบนขององคชาต  เป็นแขนงของหลอดเลือดแดงหว่างขาใน ซึ่งสูงขึ้นไประหว่างขาขององคชาตและแนวประสานกระดูกเชิงกราน และเจาะพังผืดด้านล่างของกะบังลมองคชาตและท่อปัสสาวะ (Urogenital diaphragm) ผ่านระหว่างเส้นเอ็นพยุงองคชาตสองชั้น และผ่านต่อไปยังด้านบนขององคชาตไปยังหัวองคชาต โดยจะแยกออกเป็นสองแขนงเพื่อลำเลียงเลือดไปยังส่วนหัวและส่วนหนังหุ้มปลายองชาต
บนองคชาต มันฝังอยู่ระหว่างเส้นประสาทด้านบนและหลอดเลือดดำด้านบนลึก
มันหล่อเลี้ยงผิวหนังและปลอกเส้นใยของกล้ามเนื้อคอร์ปัสคาเวอร์โนซัม ส่งแขนงไปยังปลอกที่ถูกเชื่อมประสานด้วยหลอดเลือดแดงลึกขององคชาต
หลอดเลือดแดงลึกขององคชาต
หลอดเลือดแดงลึกขององคชาต ( หรือ Artery to the corpus cavernosum) เป็นแขนงหนึ่งของหลอดเลือดแดงหว่างขาใน เป็นผลมาจากหลอดเลือดขณะที่มันตั้งอยู่ระหว่างสองพังผืดของกะบังลมองคชาตและท่อปัสสาวะ (Urogenital diaphragm) (ช่องฝีเย็บลึก)
มันทิ่มเข้าไปในพังผืดด้านล่างและเข้าสู่ขาขององคชาตอย่างเอียง ๆ ผ่านไปยังตรงกลางของคอร์ปัสคาเวอร์โนซัม ซึ่งมีการแตกแขนงกระจายออก
หุบผาชันใต้ทะเล
หุบผาชันใต้ทะเล  เป็นแนวหุบผาชันใต้มหาสมุทร มีพื้นที่ประมาณร้อยละ 28 ของพื้นท้องมหาสมุทร ส่วนของยอดสันเขามีลักษณะเป็นหุบเขาทรุด (rift valley) ลักษณะเป็นร่องลึก มีความกว้างประมาณ 25–50 กิโลเมตร บริเวณหุบเขาทรุดมักเกิดปรากฏการณ์ภูเขาไฟหรือปล่องแบบน้ำร้อนอยู่ด้วย เนื่องจากการเคลื่อนตัวของเปลือกโลก และการแทรกตัวของหินหนืดใต้เปลือกโลก จากการศึกษามหาสมุทรของนักสมุทรศาสตร์พบว่า มหาสมุทรแปซิฟิกมีความลึกเฉลี่ย 4,028 เมตร รองลงมาได้แก่ มหาสมุทรแอตแลนติก มีความลึกเฉลี่ย 3,332 เมตร ส่วนที่ลึกที่สุดของมหาสมุทรจะเรียกว่าร่องลึกก้นสมุทร
หาน ตง
ก้นทะเล
ก้นทะเล  อาจเรียกว่า พื้นท้องมหาสมุทร หรือ ก้นสมุทร คือช่วงตอนกลางของมหาสมุทรและเป็นบริเวณที่ต่อเนื่องจากลาดตีนทวีปเป็นต้นไป เป็นอาณาเขตส่วนใหญ่ของพื้นที่ใต้ทะเลจึงมีขนาดกว้างขว้างมาก มีลักษณะภูมิประเทศหลากหลาย มีพื้นที่ราบเรียบเป็นส่วนใหญ่แต่มีส่วนสูงส่วนต่ำด้วยเช่นกัน ได้แก่ หุบผาชันใต้ทะเล เทือกเขากลางสมุทร ที่ราบสูง แอ่งมหาสมุทร ภูเขา เช่น เทือกเขามิดแอตแลนติก ซึ่งทอดจากไอซ์แลนด์ลงมาเกือบถึงทวีปแอนตาร์กติกา บางตอนสูงขึ้นมาเหนือน้ำเป็นเกาะ เช่น หมู่เกาะอะโซร์ส เกาะเล็ก ๆ อื่น ๆ สันเขานี้ยาวประมาณ 720 กิโลเมตร ส่วนแอ่งลึกบนพื้นท้องมหาสมุทรขนาดใหญ่นั้นก็คือบริเวณอ่าวเม็กซิโก ทะเลแคริบเบียน ทะเลแดง ระดับความลึกของน้ำบริเวณนี้จะลึกประมาณ 4,000-6,000 เมตร
คืออาณาเขตหรือพื้นที่ส่วนใหญ่ของมหาสมุทรมีโครงสร้างจากปรากฏการณ์ทางกายภาพทั่วไปที่ส่วนใหญ่เกิดจากการเคลื่อนไหวของเปลือกโลกและตะกอนจากแหล่งต่าง ๆ ที่กระแสน้ำพัดพามา โครงสร้างของพื้นท้องมหาสมุทรเริ่มต้นจากขอบทวีปโดยจะมีไหล่ทวีป ลาดทวีป ลาดตีนทวีป ลดลงมาตามความลาดชันเป็นชั้นลงไปในทะเลจนมาถึงที่ราบก้นสมุทร ซึ่งเป็นภูมิประเทศของก้นทะเลและพื้นที่หลักของทะเลนั้นเอง
พื้นท้องสมุทร
ฟรีดริชส์ฮาเฟิน
ฟรีดริชส์ฮาเฟิน  เป็นเมืองอุตสาหกรรมบนแนวชายฝั่งทางเหนือของทะเลสาบโบเดิน ตั้งอยู่ในภาคใต้ของประเทศเยอรมนีในรัฐบาเดิน-เวือร์ทเทิมแบร์ค บริเวณชายแดนประเทศสวิตเซอร์แลนด์กับประเทศออสเตรีย
เมืองฟรีดริชส์ฮาเฟินจัดตั้งในปี ค.ศ. 1811 โดยจัดตั้งขึ้นจากเมืองเดิมที่มีชื่อว่า บูคฮอร์น (Buchhorn) เมืองใหม่นี้ได้รับการตั้งชื่อว่า โฮเฟิน (Hofen) จนกระทั่งต้นคริสต์ศตวรรษที่ 20 ได้มีการตั้งโรงงานผลิตเรือเหาะขึ้นที่เมืองนี้ ซึ่งทำให้โฮเฟินกลายเมืองอุตสาหกรรมทางการบินมาตั้งแต่ก่อนสมัยสงครามโลกครั้งที่หนึ่งโดยมีบริษัทมายบัคเป็นผู้นำ แต่หลังสงครามบริษัทผลิตอากาศยานในโฮเฟินก็หันไปผลิตรถยนต์แทน เนื่องจากผลของสนธิสัญญาสนธิสัญญาแวร์ซายซึ่งจำกัดบทบาทของเยอรมนีลง ทำให้อิตาลี สวิตเซอร์แลนด์ เนเธอร์แลนด์ และญี่ปุ่นกลายเป็นผู้ผลิตเครื่องบินรายหลักของโลก
หลังพรรคนาซีครองอำนาจในเยอรมนี ฟรีดริชส์ฮาเฟินก็กลับมาผลิตเครื่องบินอีกครั้ง แต่ในสงครามโลกครั้งที่สองระหว่างเดือนมิถุนายน ค.ศ. 1943 ถึงเดือนกุมภาพันธ์ ค.ศ. 1945 ฟรีดริชส์ฮาเฟินถูกทิ้งระเบิดอย่างหนัก และเขตเมืองเก่าถูกทำลายไปจนหมด ตัวเมืองสามในสี่ถูกทำลาย หลังสงครามสิ้นสุด เมืองก็ตกอยู่ภายใต้การปกครองของฝรั่งเศสอยู่ช่วงหนึ่ง และอุตสาหกรรมการบินในเมืองนี้ก็ถูกสั่งยุติไปชั่วระยะเวลาหนึ่ง หลังจากมีการรวมประเทศเยอรมนี ปัจจุบันฟรีดริชส์ฮาเฟินเป็นฐานการผลิตอะไหล่และชิ้นส่วนเครื่องบินของแอร์บัสและบริษัทผลิตเครื่องยนต์เจ็ต โรลส์-รอยซ์
ฟรีดริชส์ฮาเฟินเป็นเมืองพี่น้องกับเมืองดังนี้:
พื้นท้องมหาสมุทร
ฟรีดริชชาเฟิน
รัฐซังท์กาลเลิน
ซังคท์กัลเลิน
ซังคท์กัลเลิน , แซ็ง-กาล  หรือ ซันกัลโล  เป็นเมืองหลวงของรัฐซังคท์กัลเลินในประเทศสวิตเซอร์แลนด์ ตั้งอยู่ในหุบเขาทางทิศตะวันออกเฉียงเหนือของสวิตเซอร์แลนด์ ใกล้กับชายแดนประเทศออสเตรีย อาสนวิหารซังคท์กัลเลินในเมืองนี้ได้รับการขึ้นทะเบียนเป็นมรดกโลกโดยยูเนสโก ซังคท์กัลเลินเป็นหนึ่งในเมืองที่อยู่สูงที่สุดในสวิตเซอร์แลนด์เหนือระดับน้ำทะเล ทำให้ในฤดูหนาวของทุกปีเมืองจึงต้องเผชิญกับหิมะปริมาณมหาศาล
ซังคท์กัลเลินในอดีตมีสถานะเป็นเสรีนครระหว่าง ค.ศ. 1401 ถึง 1798 ซึ่งระหว่าง ค.ศ. 1401 ถึง 1499 นั้นอยู่ภายใต้การปกครองของจักรวรรดิโรมันอันศักดิ์สิทธิ์ ก่อนที่จะกลายเป็นรัฐเซ็นทิสของสาธารณรัฐเฮลเวเชีย จนกระทั่งสาธารณรัฐเฮลเวเชียล่มสลายใน ค.ศ. 1803 ก็จัดตั้งเป็นรัฐซังคท์กัลเลิน
ทรานส์ฟอร์มเมอร์ส โรบอท อิน ดิสไกส์ 2015
ทรานส์ฟอร์มเมอร์ส โรบอท อิน ดิสไกส์ 2015 (Transformers : Robots in Disguise 2015) คือการ์ตูนชุดทรานส์ฟอร์มเมอร์สจบในตอนที่จัดสร้างโดย ฮาสโบร สตูดิโอ และ ดาร์บี้ ป๊อป โปรดักชั่นส์ โดยเป็นภาคที่มีความเกี่ยวเนื่องกับละครชุด ทรานส์ฟอร์มเมอร์ส ไพร์ม ออกอากาศทางการ์ตูนเน็ตเวิร์ก ในสหรัฐอเมริกา โดยการ์ตูนชุดนี้ได้บริษัท โพลีกอน พิกเจอร์ส (Polygon Pictures) สตูดิโอผลิตแอนิเมชันชั้นนำ มาร่วมจัดทำแอนิเมชันในการ์ตูนเรื่องนี้ และยังได้นักพากย์ชั้นนำมาร่วมให้เสียงพากย์เหล่าหุ่นยนต์ทรานส์ฟอร์มเมอร์สหลายท่าน อาทิ วีล เฟรดลี่ , คอนสแตนส์ ซิมเมอร์ , ดาร์เรน คริส , และ ปีเตอร์ คัลเลน ส่วนฉบับการ์ตูนเน็ตเวิร์กในประเทศไทยนั้น ก็ยังได้เหล่านักพากย์ชาวไทยชั้นนำอย่าง คมสรร รัตนากรบดี , จักรรัตน์ ศรีรักษ์ , นนท์ ศรีโพธิ์ , โสภิชา อุ่นสมัย และนักพากย์ไทยอีกมากมาย
สำหรับในประเทศไทย เมื่อปี พ.ศ. 2558 ทางช่อง 3 Family ได้นำทรานส์ฟอร์มเมอร์ส โรบอท อิน ดิสไกส์ 2015 (เฉพาะฤดูกาลที่ 1) มาออกอากาศ เริ่มตอนแรกเมื่อวันที่ 15 กันยายน พ.ศ. 2558 โดยใช้ชื่อเรื่องว่า "ทรานส์ฟอร์มเมอร์ส จักรกลพิทักษ์โลก" และยังได้นักพากย์ไทยอีกหลาย ๆ ท่าน ที่มาร่วมให้เสียงพากย์ในฉบับ ช่อง 3 Family ด้วยเช่นกัน อาทิ อิทธิพล มามีเกตุ , ภิญโญ รุ่งสมัย ,จรัสกร ทิพย์ศรี , สิทธิสม มุทธานุกูลวงศ์ ฯลฯ
บัมเบิลบี นายตำรวจยศร้อยโทที่ทำหน้าที่รักษาความปลอดภัยในดาวไซเบอร์ทรอน เขาได้พบกับเหตุการณ์อันน่าอัศจรรย์เมื่อเขาสามารถติดต่อกับ ออพติมัส ไพรม์ ได้ผ่านทางเงาของกระจกหรือสิ่งที่สะท้อนแสง โดยขณะนั้น ออพติมัสยังหลงทางอยู่ในโลกอีกมิติหนึ่งที่เรียกกันว่า โลกแห่งไพรม์ ออพติมัสมีคำสั่งให้บัมเบิลบีออกปฏิบัติภารกิจสำคัญและต้องประจำการอยู่ที่โลกมนุษย์ บัมเบิลบีจึงได้ใช้สะพานเชื่อมมิติหวนคืนสู่โลกอีกครั้ง โดยมี สตรองอาร์ม หุ่นยนต์เพศหญิงที่มีตำแหน่งเป็นนักเรียนฝึกงาน และ ไซด์สไวป์ หุ่นยนต์จอมกะล่อนที่ก่อเรื่องจนถูกสตรองอาร์มจับติดสอยห้อยตามมาด้วยโดยไม่ได้ตั้งใจ จนเวลาต่อมาบัมเบิลบีได้พบกับหุ่นยนต์ขนาดเล็ก นาม ฟิซิท ที่ขับยานบินนามว่า อัลคามอร์มาลงจอดฉุกเฉินที่โลกมนุษย์เช่นกัน และยังได้รู้จักกับ กริมล็อก หุ่นยนต์ไดโนเสาร์สีเขียวที่เป็นนักโทษในนั้น รวมถึง เดนนี่ เคลย์ และ รัสเซล เคลย์ มนุษย์สองพ่อลูกซึ่งทำอาชีพเก็บขยะ จึงเกิดเป็นทีมเล็ก ๆ ทีมหนึ่งที่คอยรักษาความปลอดภัยให้โลกมนุษย์และคอยปราบปรามดีเซปติคอนส์ที่เป็นพวกนักโทษที่ยังหลงเหลือ รวมถึงตามล่าตัวร้ายรายสำคัญอย่าง สตีลจอว์ อันเดอร์ไบต์ และตัวอื่น ๆ อย่างลับ ๆ โดยใช้ชื่อทีมว่า ทีมบี (Bee Team) ในช่วงท้ายของฤดูกาลนี้ ออพติมัส ไพรม์ สามารถออกจากโลกแห่งไพรม์และกลับสู่โลกมนุษย์ได้ด้วยความช่วยเหลือจากดวงวิญญาณเหล่าบรรพบุรุษของเขา และร่วมมือกับทีมบีปราบเมกะทรอนัสได้ในที่สุด ส่วนสตีลจอว์นั้นหลบหนีไปได้
ฤดูกาลที่ 1 เริ่มออกอากาศที่ประเทศออสเตรเลียเป็นประเทศแรก โดยเริ่มตอนแรกเมื่อวันที่ 21 กุมภาพันธ์ พ.ศ. 2558 ขณะที่สหรัฐอเมริกาเริ่มออกอากาศตอนแรกเมื่อวันที่ 14 มีนาคม พ.ศ. 2558 จบวันที่ 12 กันยายน พ.ศ. 2558 จำนวนตอนทั้งหมด 26 ตอน และในประเทศไทยเริ่มตอนแรกเมื่อวันที่ 15 กันยายน พ.ศ. 2558 ออกอากาศทางช่อง 3 Family
หลังจากภารกิจการกำจัดเมกะทรอนัสสิ้นสุดลงไปไม่นาน ฝ่ายดีเซปติคอนส์ก็ยังมีพรรคพวกของ สตีลจอว์ ที่ยังลอยนวลอยู่ รวมถึงหุ่นยนต์ดีเซปติคอนส์ตัวอื่น ๆ ที่เคยถูกทีมบัมเบิลบีจับขังไว้ในแคปซูลชนิดพิเศษ และบางตัวยังเป็นนักโทษที่ถูกขังในยานอัลคามอร์ ภายหลังสตีลจอว์ได้ปลดปล่อยนักโทษเหล่านี้ออกมาและพากันหลบหนีไป เพื่อเริ่มสร้างกลุ่มกันใหม่ สตีลจอว์ได้ขึ้นเป็นรองผู้บัญชาการและไปสร้างกองทัพกันในยาน นี่จึงเป็นหน้าที่ของออพติมัส ไพรม์ บัมเบิลบี และเหล่าออโต้บอทส์ ที่จะต้องตามจับกุมพรรคพวกของสตีลจอว์และนักโทษเหล่านี้ให้เร็วที่สุด โดยการปฏิบัติภารกิจครั้งนี้นั้น ออพติมัส ไพรม์ และบัมเบิลบี จะแยกกันทำงาน โดยแบ่งกองกำลังออกเป็นสองหน่วยเนื่องจากช่วงเวลาที่เปิดสะพานเชื่อมมิตินั้นเกิดขัดข้องบวกกับต้องใช้เวลาซ่อนตัว แต่เมื่อเวลาผ่านไป ทีมบีตามไปเจอฐานทัพสตีลจอว์พร้อม ๆ กับการวางแผนติดตั้งระเบิดจำศีลเพื่อตามจับกุมและขังพวกดีเซปติคอนส์ที่ประจำอยู่ในยานไว้ในแคปซูลจำศีลขนาดใหญ่และส่งไปในช่องว่างของมิติจนสำเร็จ
ฤดูกาลที่ 2 เริ่มออกอากาศที่สหรัฐอเมริกาเป็นประเทศแรก โดยเริ่มตอนแรกเมื่อวันที่ 20 กุมภาพันธ์ พ.ศ. 2559 จบวันที่ 14 พฤษภาคม พ.ศ. 2559 มีจำนวนตอนทั้งหมด 13 ตอน
ฤดูกาลที่ 2½.